DISPUTATIO  INAUGURALIS 


DE 

FEBRIBUS  INORDINATIS  * 


AUCTORE  MARSHALL  HALL. 


JB  ebres  inordinata  illae,  de  quibus  paululum 
disputare  lubet,  tametsi  inter  initia  lenius  ac 
remissius  trahere  videantur;  postea  tamen, 
ubi  aliquantum  processerint,  nequaquam  aut 
gravis  incommodi,  aut  periculi  expertes  sunt. 
Qui  succumbunt  enim  ex  his  febribus,  si** 
quidem  non  cita  morte  corripi,  diuturno 
autem  morbo  fatigari  et  consumi  solent. 
Febrium  quidem,  juxta  ac  aliorum  morbo- 

*  Syn.  Atactae,  Selle.  Ataxiques,  Pinei. 

Lentae,  Lommii,  HofFman,  Huxham. 

Hecticae,  Willis,  Trnka,  Willan. 

Febricula,  Manningham. 

rum,  genera  longe  diversa  sunt ;  quae  singu¬ 
la  bene  perspecta,  finita,  atque  inter  se  dis¬ 
creta  habere,  imprimis  oportet :  non  ipsae 
febres  enim,  quam  rationes,  et  causae,  et  cu¬ 
rationes  magis  differunt. 

Sed,  de  febrium  generibus  instituendis, 
diu  inter  medicos  certamen  fuit,  quoniam 
auctoribus  diversis,  eaedem  febres  aliis  pares, 
aliis  impares  ducuntur.  Febres  lentas  qui¬ 
dem,  ab  iis  quae  malignae  vocantur,  nihilo 
nisi  gradu  distare,  Cl.  Cullen  putavit  5  a 
quibus  tamen,  nobis,  si  liceat  tanti  viri  sen¬ 
tentiam  dubitare,  plurimum  differre  visum 
est.  Has  febres  vero,  haud  aeque  discrepare 
ab  iis  quae  hecticce  idiopathicce  a  quibusdam 
nominantur,  verisimile  est :  quamobrem  uni¬ 
co  generi,  nomine  inordinato,  utramque  ha¬ 
beo.  Verum  enimvero  quoniam  ea  res  in 
aliquo  dubio  se  habeat,  imprimis  conabor, 
quibus  praecipue  rebus  febris  lenta  a  malig¬ 
nis  aliena,  hecticis  vero  affinis  sit,  indicare  : 
quod,  quo  melius  assequar,  causas  signaque 
harum  febrium  primum  explicabo. 

INORDINATA  FEBRIS. 

HiEC  febris  est  diuturna  quaedam  corporis 
imbecillitas.  Solet  tarde  irrepere,  procede¬ 
re^  obscure  subsistere ;  diutius  trahere; 
macie  degerere ;  vix  posse  sanari.  Assues¬ 
cit  etiam  inordinate ,  modo  remittere  se,  mo¬ 
do  supra  intendere.  Arteriarum  motus  in¬ 
firmi,  crebri,  inaequales  ;  alvus  saepius  soluta ; 
sudor  profusus,  frigidus  ;  sitis  paululum,  item- 
que  caloris  ;  urina  initio  alba,  postea  rubra 
est,  rubrumque  sedimentum  dimittit. 


-'QUI  HUIC  FEBRI  PROCLIVES  SUNT. 


Huic  febri  obnoxii  maxime  ii  sunt,  qui,  a 
quibusvis  causis,  corporis  admodum  infirmi 
sunt ;  quod  potissimum  contingere  solet  iis. 

qui  vel  sexus,  vel  aetatis  ratione  imbecilli,  vel 
senectute  confecti,  vel  priore  aliquo  morbo 
fatigati  et  exhausti  sunt. 

Patent  igitur  his  febribus  imprimis  tenerae 
puellae,  quibus  menstrua  vel  nimis  profusa, 
atque  ideo  robora  resoluta  sunt ;  vel  praeter 
naturam  suppressa,  quod  in  eo  morbi  genere 
fit,  quam  chlorosin  vocamus.  Iisdem  etiam 
febribus  opportuniores  eae  foeminae  sunt,  quae 
nimium  lactis  sui  infantibus  praebuerunt ; 
quae  ex  immaturis  difficilibusve  partubus  sae¬ 
pius  laborarunt ;  vel  denique  quibus  ultima 
menstrua  decessura  sunt. 

Sed  imprimis  certae  quaedam  vitae  aetates 
inordinatis  febribus  proclives  faciunt.  Hoff- 
man  quidem  infantes  et  senes  ex  iis  maxime 
periclitari  proposuit  *  ;  a  Willis  vero,  pue¬ 
ros  atque  adolescentes  praecipue  in  metu 
esse  discimus  t ;  Willan  demum  omnes  eos 
admodum  inordinatas  febri  propensos  esse 


*  Vide  Hoffman,  cara  Duncan,  t.  i,  p.  330. 
f  Vide  Path.  Cerebri,  p.  111. 

edocuit ;  ac  quidem,  quoniam  cuique  harum 
aetati,  ista  febris  quodammodo  propria  vide¬ 
atur,  quatuor  varietates,  prout  singulas  aeta- 
tes  afficiant,  instituit 


CAUSiE. 

Inordinatas  febris  plurimae  ac  longe  di¬ 
versae  causae  sunt ;  quarum  vero  omnium 
commune  est  corporis  vires  multum  convel¬ 
lere  ;  quippe  enim,  ut  dixi,  qui  imbecilli  et 
infirmi  corporis  sunt,  huic  febri  potissimum  ob¬ 
jiciuntur,  omnes  quaelibet  res,  pro  causis  duci 
possint,  quae  infirmos  faciunt.  Ante  omnia 
quidem,  necesse  est,  ut  cuique  corpus  quam 
optime  alatur,  siquidem  minime  is  incolumis 
esse  potest,  qui  ex  hoc  parum  valet :  igitur. 


*  Diseases  of  London,  p.  x,  19,  142. 

Hectica  Infantilis.  Hectica  Adolescentium. 
.....  ■  — —  Puerilis.  - - -  Senilis. 

qui  valentiore  cibo  eget,  vel  quod  fere  par 
est,  quibus  is  etiam  qui  assumitur  neutiquam 
ut  decet  concoquitur,  febri  lentas  maxime 
patent :  non  absimili  ratione,  adolescentes 
qui  nimis  celeriter  increverunt ;  senesque, 
qui  multis  annis  quasi  exhausti  sunt,  huic 
morbo  procliviores  sunt. 

Convelluntur  etiam  vires  immodico  labore, 
exercitatione  athletica,  quieta  cogitatione, 
nocturna  vigilia,  studiisque  male  ordinatis : 
neque  minus  sane  infirmant  animi  moerores 
ac  solicitudo,  perturbatus  somnus,  diuturna 
assiduaque  asgrorum  curationis  ministeria : 
maxime  demum  solvunt  atque  enervant  cor* 
pus  nimium  veneris,  sanguinis  profluvium, 
citae  alvi  crebrae  dejectiones,  salivationes 
profusae,  diuturni  morbi ;  praecipueque  quos 
hypochondriasin  et  hysteriam  nominamus. 

Si  quis  ex  horum  aliquo  fatigatus  fuerit, 
nequaquam  a  febre  inordinata  securus  erit : 
hunc  oportebit  igitur  frigus  omne,  calorem 
nimium,  liumiditatem,  omnigenam  coeli  in¬ 
temperiem  fugere  ;  nam  ea  quoque  hanc  fe- 

brem  inferre  possint  iis,  qui  jampridem  fue¬ 
runt  proclives. 

Praeterea  inordinate  febris  periculum  est, 
uti  Hoffman  admonuit,  ubi  vetus  ulcus  cito 
glutinatum  fuerit;  ubi  exanthema  aliquod 
subito  repulsum,  vel  sanguinis  vel  aliud  pro¬ 
fluvium  repressum  esset. 


MORBI  INDICIA. 

Solet  haec  febris  tam  insidiose  irrepere,  uti 
vix  sit  principio,  quod  solicitari  faciat :  aegri¬ 
tudinis  aliquid  leve  per  plures  dies  premit : 
piget  corpus  movere,  animum  quamvis  leni¬ 
ter  intendere :  illius  vigor  jacere  incipit, 
hunc  moestitia  et  solicitudo  opprimere  :  aeger 
crebra  suspiria  trahit :  calorem  modo,  modo 
leve  frigus,  saepe  dolores  vagos  sentit ;  se  fe¬ 
brire  tamen  interea  vix  concedet.  Interdum 
quidem  ingentem  fervorem  habent  genae 
manuumque  volae,  partesque  interiores,  dum 

caput  ipsum  multum  insudet,  atque  pedes 
frigescant :  nonnunquam  demum  frigidus 
sudor  ita  per  corpus  erumpit,  uti  haud  omni¬ 
bus  partibus  aequalis  sit ;  idem  etiam  dece¬ 
dere,  iterumque  redire  ex  incertis  intervallis 
solet. 

Arteriae  autem  aegre,  crebro,  ac  imprimis 
inordinate  moventur ;  modo  juxta  ac  ipsa 
febris  concitatae,  modo  resolutae  et  quietae 
sunt.  Haud  rarum  est,  ut  ipsum  cor  suo 
muneri  fungi  prorsus  desistat,  atque  aeger 
animo  linquat  ^  nam  id  fere  obtinere  solet 
lenta  febre  implicatis,  ubi  nimis  illi  se  exer¬ 
cent,  vel  a  quolibet  animi  affectu  conturban¬ 
tur.  Aliquando  etiam  sanguis  e  naribus  ruit, 
vel  inter  desidendum  descendit #. 

^Egri  minime  de  nimia  siti  conqueruntur. 
Lingua  solet  initio  satis  humida  et  nitida 
esse ;  postea  vero  albescere,  arescere,  inca- 


*  Vide  Gilchrist,  Ed.  Med.  Ess.  t.  vi,  p.  45. — Manning- 
ham  de  Febricula,  p.  80.-— Willan,  Dis.  of  Lond*  p.  5. 

lescere  *,  a  humore  glutinoso  obtecta  esse  ; 
deinde  maxime  arida  ac  rubra  fieri,  fatis¬ 
cere,  atque  cum  aeger  eam  edere  ex  ore  ce¬ 
netur,  admodum  intremere ;  neque  ideo  ta¬ 
men  multum  sitis  urget.  Cum  ita  ista  res  se 
habeat,  haud  rarum  est  salivam  insigniter 
profluere,  quod  quidem  fere  testatur  aegrum 
esse  in  bona  spe.  Interea  urina  saepius 
quam  ex  consuetudine  editur ;  eaque  in 
principio  morbi  et  colore  et  sedimento  ca¬ 
ret  ;  postea  rubra  est  t,  exque  ea  nubeculae 
quaedam  quasi  furfuris  subsidunt,  ac  paulum 
aliquid  olei  simile  ascendit  t. 

Solet  praeterea  esse  praecordiorum  moles¬ 
tia,  lenisque  dolor,  et  tussis.  Fastidium, 
nausea,  frequens  vomendi  cupiditas,  pituitas 
vomitus  urgent :  item  intestinorum  dolores 
et  alvi  resolutio.  Foeminis  menstrua  deesse 
consuescunt. 

*  Manning.  p.  58. — Huxham  on  Fevers,  p.  64. 

f  Willis,  p.  100. 

\  Confer  Gilchr.  Ed.  Med.  Ess.  t.  iv,  p.  280;  t.  vi, 
p.  45. — Hoffman,  t.  i,  p.  239. 

Premunt  caput  dolor,  gravitas,  vertigo  :  o- 
culi  lumen,  aures  sonos  refugiunt  \  ac  aurium 
quidem  tinnitus  est :  oriuntur  praeterea  me¬ 
moriae  defectio,  leve  delirium,  coma ;  atque 
profecto,  quamvis  aeger  soporare  videatur, 
nequaquam  tamen  revera  quiescere,  aut  som¬ 
no  frui,  aut  refici  potest  *. 

Atque  haec  febris  lente  signa  pene  perpe¬ 
tua  sunt ;  alia  autem  quaedam  aliquanto  ra¬ 
rius  incidunt.  Commune  enim  harum  atque 
aliarum  quarundam  febrium  est,  exiguas  ve¬ 
siculas,  quae  aphthae  nominantur,  oriri.  Aliae 
etiam  vesiculae  nascuntur  minores  illis,  mili¬ 
ariae  appellantur :  hae  vero  deberi  videntur 
calori  nimio,  quo  antiquiores  medici  sudo¬ 
rem  elicere,  et  febrem  solvere  moliebantur. 
46  Vidi  etiam, ”  ait  Willis,  ce  pustulas  aquosas 
“  in  aliis  partibus  corporis  excitatas,  quae  in 
<c  ulcera  cava,  et  aegre  sanabilia  transie- 
4C  bant t.” 


*  Alex.  Trallian,  lib.  xii,  cap.  iv.— -Huxham,  p.  63. 
f  Willis,  p.  108. 

Haudquaquam  vero  haec  mala  perseverant 
aequo  tenore  \  sed  ubi  aliquandiu  gravius  urse¬ 
rint,  solent  nonnihil  remittere,  brevi  demum 
recrudescere,  iterumque  intendere.  Ingra- 

s 

vescit  autem  haec  febris  maxime  assumpto 
cibo,  ac  veniente  hespera  $  tunc  enim  caput 
magis  premitur ;  spiritus  aegrius  trahitur ; 
ingentiore  fervore  genae  et  volae  obsidentur  j 
arteriae  crebrius,  firmius  moventur.  Inter¬ 
dum  etiam  plures  accessiones  quotidie  sine 
ordine  concurrunt. 

Atque  haec  quidem  incommoda  per  pluri¬ 
mos  dies  saepe  incidunt  >  tum  graviora  et  pe¬ 
riculosiora  accedunt  \  marcet  animus,  corpus 
tabet,  vires  jacent.  Arteriarum  motus  infir¬ 
missimi  creberrimi  fiunt ;  aliquando  autem 
rariores  et  inordinati.  Artus,  maximeque 
pedes  frigescunt ;  frigidi  sudores  profluunt, 
iidemque  haud  raro  ita  profusi  sunt,  ut  cu¬ 
bantem  quasi  digerunt,  atque  de  medio  tol¬ 
lunt.  Interdum  crebrae,  atrae,  foedae,  invitae, 
insciae  dejectiones  hominem  solvunt.  Ad 
hoc,  caput  et  praecordia,  iis  malis,  quae  jam 

proposita  sunt,  saevius  opprimuntur :  sensus 
demum  omnis  stupet,  corpus  torpet,  mors 
tandem  rapit.  t 

His  propositis  de  febris  lente  signis,  recor¬ 
dari  aliquanto  amplius  conveniet,  quamdiu, 
quemadmodumque  hic  morbus  aegrum  tenere 
solet ;  at  ea  quidem  clarissimus  Willis,  cu¬ 
jus  verbis  uti  placebit,  luculenter  explicuit : 
“  Quinimo  in  omnibus,3’  ait  ille,  febris  len- 
66  ta  et  velut  hectica  perdurabat,  neque  su- 
cc  dore  nec  transpiratione  insensili  ita  in  to- 
u  tum  amoveri  potest,  quin  illa  quotidie, 
“  praesertim  a  pastu,  licet  tenuissimo,  redin- 
tegratur  *  ;  atque  per  plures  hebdomadas, 
cc  ac  interdum  menses  persistens,  in  sum- 
fC  mam  atrophiam  aegrotantes  redegit,  et  non 
“  raro  eos  tabe  incurabili  affecit  t. 

Ac  ratio  quidem  hujus  febris  in  plerisque 
talis  est  ;  nonn unquam  vero  aliter  quodam¬ 
modo  se  protulit.  Interdum  intermittenti 


*  Willis,  p.  109,  i'  Ibid.  p.  106,  107.-— Hoff- 

man,  t.  i,  p.  330, 

febri  similis,  modo  quotidianae,  modo  ter¬ 
tianae,  modo  quartanae  circuitum  explevit : 
accessiones  a  leve  frigore  incipiunt  ;  deinde 
calor  urget ;  praecordiorum  molestia  est  ; 
arteriae  concitantur 

“  In  aliquibus,  licet  non  omnibus,  tussis 
cc  valde  molesta,  cum  sputo  copioso  ac  cras- 
“  so  excitabatur :  haec  in  nonnullis  circa 
cc  morbi  declinationem  successit  ;  verum  in 
“  aliquibus  statim  a  febris  initio,  tussis  im- 
“  manis  et  foeda  expuitio,  cum  diathesi  ve- 
w  lut  tabida  ingruebant,  et  aegrotantes  subi- 
cc  to  ac  improviso  in  phthisin  praecipitabant  ; 
cc  e  qua  tamen,  tempestiva  remediorum  ope, 
“  saspe  insperato  emergebant  f . 

Ac  pectus  quidem  gravius  quoddam  in¬ 
commodum,  aliquanto  tutius  tamen,  fatigare 
solet;  nam  spiritus  difficultas  est;  laterum 
dolores ;  praecordia  distentionibus  agitantur  ; 
deliquium  tandem  animi  est :  fertur  etiam, 


*  Willis,  p.  120. — Manning.  p.  50. 
f  Willis,  p.  107,  123. — Willan,  p.  19. 


14  DE  FEBRIBUS  INORDINATIS. 

oculos  interea  nonnullis  caligavisse.  Ex  his 
quidem  timeri  potest,  inflammationis  aliquid 
pulmones  opprimere :  scire  tamen  licet  hos 
tutos  esse,  si  ea  incommoda  ita  pectus  te¬ 
nent,  ut  interdum  intendant,  interdum  ex 
magna  parte  quiescant ;  ac  si  arteriae,  ut  in 
hac  febre  solent,  languide  se  attollunt  *. 

Foeminae  demum,  quas  inordinata  febris  im¬ 
plicat,  ventrem  tumidum  ac  intentum  habent, 
nauseam,  vomendi  frequens  desiderium  susci¬ 
piunt,  animo  saepius  linquunt,  atque,  siqui¬ 
dem  gravidae  sunt,  abortu  difficilive  partu 
maxime  periclitantur. 


DIAGNOSIS. 

Provisis  demum  causis  indiciisque  fe¬ 
brium  lentarum,  nunc  requirendum  est, 
quibus  aliis  febribus  finitimae,  a  quibus  dis- 


*  Manning.  p.  7S.— -Huxham,  p,  69,  71. 

pares,  illae  maxime  sint ;  eo  enim  singulas  op¬ 
time  perscrutari,  atque  omnes  lucidissimo  or¬ 
dine  digerere  possimus.  Auctores  autem 
diversi,  alii  febrem  lentam  inter  malignas,  alii 
inter  hecticas  recenseri  malebant :  mihi  qui¬ 
dem,  perspectis  omnibus  quae  utriusque  pro¬ 
pria  ac  communia  sunt,  haec  febris  cum  hec- 
tica  idiopathica  conjunctissima  visa  est ;  sed 
quoniam  in  aliquo  dubio  ea  res  se  habeat, 
considerare  conveniet,  quae  de  utraque  parte 
vero  proximum  videri  possit. 

Ac  imprimis  annitar  inter  febrem  lentam  et 
malignam,  indicia  quae  intersint  proponere. 
Eae  febres  igitur,  quod  maxime  quidem  ad 
rem  pertinet,  nequaquam  ex  iisdem  vel  simi¬ 
libus  causis  oriuntur ;  malignam  febrem  enim 
inferunt  hominum  conferti  agminis  effluvia, 
deinde  febrientium ;  hectica  vero  neque  ex 
his  causis  solet  fieri,  neque  ipsa  contagium 
edit  *.  Uti  a  Willis  quidem  proditum  es t, 

*  Willan,  p.  5.  This  disease  does  not  arise  frona 
eontagion ;  nor  seems  to  become  infectious  in  its 


course. 

c‘  haec  febris  haud  contagio  vacabat,  quippe 
“  in  eadem  familia  pueros  et  juniores  suc- 
“  cessive  fere  omnes  invasit,  etiam  non  raro 
“  provectioris  aetatis  homines  ;  qui  aegrotan- 
u  tibus  ministrando,  circa  eorum  cubilia  et 
cc  stragula  familiarius  versabantur,  eadem  lue 
u  inficiebantur  ;  at  vero  haud  tanta  suspicio- 
u  nis  causa  erat,  ut  propterea  aegrotantium 
€C  amici  ab  eorum  commercio  aut  visitatione 
66  omnino  interdicerentur  Jure  autem 
dubitari  potest,  an  ccgrotantibus  ministran¬ 
do ,  atque  ideo  e  longa  solicitudine,  noctur¬ 
nisque  vigiliis,  praecipuis  lentae  febris  cau¬ 
sis,  quam  a  contagio  ea  febris  potius  orta  es¬ 
set  \  ac  Willis  ipse  quidem  confessus  est, 
minime  summam  suspicionis  causam  fuisse. 
Si  quid  vero  dubii  de  hac  re  supersit,  eo  quo¬ 
dammodo  tolli  potest,  quod  aliis  auctoribus, 
pro  causa  lentae  febris  contagium  nunquam 
habetur. 

Febris  lenta,  quamvis  gravis,  nequaquam 


*  Willis,  p.  105. — Huxliam,  p.  61. 

ea  mala  habet,  quae  ex  putrescente  sanguine 
enasci  olim  existimatum  est,  quaeque  in  ma¬ 
ligna  febre  tam  perniciosa  sunt  *  ;  talia  qui¬ 
dem  sunt  spiritus,  sudor,  urina,  alvus  foedissi¬ 
ma,  aphthae  nigrae,  gangraena  ;  neque  nisi  ra¬ 
rissime  petechise  incidunt*  Willis  quidem, 
solus  ex  omnibus  qui  de  hac  febre  scripse¬ 
runt,  leves  quasdam  notavit ;  “  interdum, ” 
monet  ille,  maculae  exiguae  et  petechiales 
“  sparsim  apparuerunt :  non  audivi  tamen. 
“  latiores  aut  lividas  in  hujusmodi  aegrotis 
u  conspicuas  fuisse  +.” 

Optime  vero  discernere  possimus  inter  has 
febres,  probe  collatis  utriusque  accessione, 
cursu,  decessu,  spatio,  ratione.  Febris  lenta 
insidiose  subrepit,  tarde  procedit,  occulte 
extat,  diu  perseverat,  maxime  infirmat,  sol¬ 
vit,  digerit ;  medicamentis  difficulter  cedit. 
Sin  levis  maligna  febris  fiat,  his  prorsus  con¬ 
traria  observantur;  quamvis  lenis  enim  illa 


*  ITuxham,  p.  60. — Pringle,  p,  iii,  ch,  vii. 
t  Willis,  p.  108. 

sit,  accessio  tamen  citior,  cursus  brevior  est, 
sine  insigni  imbecillitate,  aut  macie. 

Sunt  etiam  quasdam  indicia  febri  lentae 
adeo  propria  ut  diagnosin  subjiciant.  Man- 
ningham  praesertim  arteriis  insistit,  earum- 
que  motus  infirmos,  crebros,  inaequales  esse 
proposuit ;  animus  etiam  moestitia,  solicitu- 
dine,  plurimum  elanguescit ;  lingua  sensum 
quendam  fervoris  intus  habet,  atque  pariter 
ac  labra,  arida  est ;  paululum  sitis,  caloris, 
multum  sudoris ;  praecordia  molestia,  ventri¬ 
culum  nausea,  intestina  cita  alvus  fatigant. 

Ac  ea  indicia  imprimis  insignia,  mag- 
naque  ex  parte  lentae  febri  propria  sunt. 
Praeterea  atque,  lenis  maligna  febris  uno  fere 
tenore  cursum  suum  explet ;  lenta  febris, 
contra,  plures  accessiones,  remissionesque 
quotidie,  inordinate,  proferre  solet  #. 

Atque  ita  discernere  possumus  inter  fe¬ 
brem  lentam  ac  malignam ;  inter  illam  vero 
et  hecticam,  arctior  nexus  intercedere  vide- 


*  Selle  Rud.  Pyretol.  Febres  Atactae, 

tur.  Imprimis  autem  causae  utriusque  eae¬ 
dem  sunt  #  ;  nam  infirmis  hominibus,  omnes 
causae  infirmitatis  solent  hecticam  pariter 
atque  lentam  febrem  movere :  nonne  igitur 
verisimillimum  eas  febres,  quae  eandem  pror¬ 
sus  originem  habeant,  et  ipsas  conjunctissi¬ 
mas  esse  ? 

Neque  equidem,  majore  in  modo,  discre¬ 
pant  indicia  rationesque  harum  febrium, 
quamvis  quidam  auctores  inter  eas  distin¬ 
guere  enisi  sunt.  Trnka,  qui  diserte  de  febre 
hectica  scripsit,  prodidit,  “  lentas  simplices 
<c  febriculas,  tametsi  plurimum  ad  hecticarum 
iC  accedant  habitum,  ac  proinde  saepe  diffi- 
“  culter  a  se  mutuo  discernantur,  siquidem 
“  ambarum  calor  gliscat,  ac  sub  noctem  in- 
cc  tendatur,  aegrique  inappetentes,  sitibundi, 
“  debiles,  tussiculosi,  emacientur:  tamen 
“  hoc  uno  phaenomeno  ab  se  certo  differunt. 


%  Confer  Hoffman,  p.  S29.  Lommio,  p.  47-8.  Man- 
ninghafn,  p.  vi,  vii,  p.  49,  51.  Willis,  p.  105,  107,  113. 
Huxliam,  p.  65.  Willan,  p.  ix,*x,  p.  5,  19,  &c. 

quod  in  hecticis  calor  cum  pulsu  a  pastu 
“  increscat,  non  item  in  lentis,  quae  hecticae 
“  non  sunt ;  namque  ubi  lentae  calorem  a 
“  pastu  semper  intensiorem  citatioremque 
“  pulsum  exhibere  accipiunt,  jam  tum  eas 
cc  in  hecticam  veram  degenerasse,  indicium 

cc  est.  G.  E.  Stahlius  ac  F.  Hoffmannus 

/ 

“  operose  omnia  hecticarum  lentarumque  fe- 
“  brium  discrimina  collegerunt;  sed  talia 
4C  sunt  quae  in  condenda  diagnosi  vix  ullius 
cc  sunt  usus ;  quandoquidem  non  tam  e  di- 
ec  mersitate  quam  varia  potius  intensitate* 
“  symptomatum  et  causarum,  disparique 
“  utriusque  hujus  febris  eventu  petita  sunt.” 
Ea  differentia  certe  nimis  frivola  foret,  siqui¬ 
dem  vera  esset ;  eo  autem  magis  quod  Willis 
diversa  de  hac  re  admonuit ;  “  in  omnibus,” 
inquit  ille,  “  febris  lenta  ita  perdurabat,  ut 
“  quotidie,  praesertim  a  pastu ,  licet  tenuissimo , 
u  redintegraretur.” 


*  Vide  Petit-Radel  Pyretologia,  p.  288. 

Febris  lenta  demum  cum  hectica  omnibus 
his  rebus  congruere  videtur,  quibus  a  malig¬ 
na  differt :  utraque  eadem  fere  corpora  obsi¬ 
dent,  iisdem  causis  proveniunt ;  accessu, 
incessu,  spatio,  ratione,  effectibus,  consimilli- 
mae  sunt :  pariter  corpus  diutissime  tenent, 
infirmant,  solvunt,  consumunt  \  eadem  pror¬ 
sus  signa  ostendunt ;  plures  accessiones  re¬ 
missionesque  quotidie  exhibent,  praesertim 
ex  cibo  ac  surgente  vespero  :  tardissime  de¬ 
mum,  ut  veniunt,  desinunt,  neque  aliquid 
quod  pro  crisi  habeatur,  edunt. 

Quoniam  igitur  febris  lenta  et  hectica  ne¬ 
que  origine,  nec  ratione,  nec  fine,  nec  aliqua 
re  libet,  differunt,  quonam  modo  pro  diversis 
morbi  generibus  duci  possunt  ?  Nonne  potius 
habendae  varietates  generis  febris  inordinati, 
quarum  hectica,  quam  lenta,  sit  aliquanto 
gravior  et  periculosior  ?  Nam  hae  febres  juxta 
aliae,  variare  possunt  ex  tempore  anni,  coeli 
tempestate,  aegri  habitu,  sexu,  vivendi  et  va¬ 
letudinis  consuetudine,  vi  ac  duratione  ipsius 
febris  causae.  Neque  sane  alia  re,  synochus 


22 


DE  FEBRIBUS  INORDINATIS. 


biliosa ,  quam  Willan  Londini  notavit,  a  lenta 
febre  discrepare  videtur  :  omni  enim  febri, 
quas  in  aestatem  incidit,  bilis  superesse  solet. 
Synochus  biliosa  nihil  contagii  edit ;  easdem 
quas  febris  lenta  causas,  rationem,  spatium, 
eventum  habet,  atque  juxta  haec,  ut  ipse  Wil¬ 
lan  dixit,  rationem  hecticas  sub  finem  ex¬ 
hibet.  De  ea  febre  synocho  biliosa  requirere 
volo,  an  revera  sit  eadem,  quam  Sauvagesius, 
a  Riverio,  hoc  nomine  memoravit  #  ? 

Sauvages,  febrem  lentam  typho,  nomine 
typho  cholecatarrhalef,  adscivit;  a  febre  hee- 
tica  omnino  sejunxit :  sed  neque  inter  lentam 
ac  hecticam,  neque  inter  hanc  atque  genus 
amphimerinum dictum  t,  clare  discrevit.  Selle 
vero  et  Pinel  lentam  febrem  a  continuen- 
tibus  segregaverunt,  atque  cum  aliis  quibus¬ 
dam  inordinate  remittentibus,  nomine  at  aciis 
ille,  ataxiques  hic,  collocaverunt :  genus  hec- 
ticarum  febrium  non  instituerunt. 


*  Willan,  p.  25.  42.  126.  276.  283. 

Vid.  Gen.  iv.  Spec.  2.  [  J  Vid.  Gen.  v.  et  vi. 

PROGNOSIS. 

Periclitatur  in  febre  inordinata  eo  magis, 
quo  magis  vires  deficiant,  ac  ipsum  corpus  ta¬ 
beat.  Ea  signa  igitur,  quas  indicant  quantum 
aegri  imbecillitas  processerit,  spei  atque  me¬ 
tus  nobis  indicia  sunt.  Sudor  levis,  liber, 
tepidus,  per  totum  corpus  aequalis,  securita¬ 
tem  pollicetur ;  si  vero  frigidus,  viscidus,  ni¬ 
mis  profusus,  inaequalis  sit,  periculum  testa¬ 
tur.  Item  alvus  leviter  soluta  bonum  sig¬ 
num  est,  et  saepe  delirio  et  stupori  succurrit  \ 
eadem  vero  profusa,  cruda,  liquida,  foeda,  co¬ 
lorata,  maximeque  si  plumbi  colorem  habet 
et  inscio  aegro  descendit,  periculosissima 
est.  Si  urina  e  turbida,  subito  albior,  limpi¬ 
dior  fit,  delirium,  tremores,  subsultus  tendi¬ 
num,  in  propinquo  esse  denotat ;  si  parca, 
rubra,  oleosa  est,  scire  periclitari  licet. 

There  is  no  evacuation  of  more  favourable 

“  portent,”  ait  Huxham,  cc  than  a  pretty 
“  free  salivation  without  aphthae  :  where  this 
cc  happens,  with  a  kindly  moisture  of the  skin, 
tc  I  never  despair  of  my  patient,  however 

weak  and  stnpid  he  may  seem.” — “  Where 
cc  the  deafness  ends  in  an  imposthume  of 
“  the  ear  it  is  a  good  symptom,  and  so  it  is 
cc  when  a  parotis  suppurates,  or  a  large  pus- 
<c  tular  angry  eruption  breaks  out  about  the 
“  lips  and  nose 

Ubi  arteriarum  motus  infirmi  et  crebri 
sunt,  aut  natura  tardiores,  et  inordinati  fiunt, 
si  devorandi  difficultas  et  singultus  oriun¬ 
tur,  mortem  subesse  saepe  testantur.  Ad  ulti¬ 
ma  vero  ventum  esse  denuntiant  musculorum 
tremores  et  subsultus,  delirium,  vigilia,  tor¬ 
por,  coma;  alvus,  urina,  lachrymae  invite  edi¬ 
ta.  Sanguinis  profluvium  saepe  mortiferum 
est.  In  praecipiti  demum  aeger  est,  ubi  ore 
hians  jacet,  porrectis  manibus  et  cruribus ; 


*  Huxham,  p.  6G.  73» 

ubi  deorsum  subinde  ad  pedes  dilabitur,  bra» 
chia  et  crura  nudat,  jactatque  ;  ubi  denique, 

“  In  vultu  color  est  sine  sanguine ;  lumina  mcestis 
“  Stant  immota  genis  :  nihil  est  in  imagine  vivi. 

“  Ipsa  quoque  interius  cum  duro  lingua  palato 
<e  Congelat ;  et  venae  desistunt  posse  moveri. 

“  Nec  flecti  cervix,  nec  brachia  reddere  gestus, 

(t  Nec  pes  ire  potest 


i 

MEDENDI  RATIO. 

Cum  febres  inordinatae  aegrum  maxime  in¬ 
firmant,  extenuant,  et  solvunt,  iis  remediis 
potissimum  utendum  est,  quae  his  malis  pros¬ 
perrime  succurrunt :  omnia  quae  demunt  cor¬ 
pori,  cane  pejus  et  angue  timendum  j  quae 
adjiciunt  vero  ac  reficiunt,  tanquam  optimo 
praesidio  fidendum  est. 

Aliqui  auctores  quidem,  sanguinem  e  bra¬ 
chio  mitti  praeceperunt,  ineptae,  ut  visum  es t, 


*  Ovid.  Metam.  Lib.  vi,  1.  304. 

opinioni,  innixi :  nunquid  enim  periculosius 
quam  eo  vitee  fonte  exhaurire,  qui  ipse  jam 
sitire  inceperit  ?  Interdum  autem  fieri  potest, 
ut  inflammatio  alicujus  partis  huic  febri  ac¬ 
cedat,  cui  non  occurrere  manifeste  vitupera¬ 
bile  foret ;  tum  igitur  cucurbitulae  et  hiru¬ 
dines  parti  quam  proxime  admovendae ;  re¬ 
missius  vero  semper,  potius  quam  nimium 
agendum. 

Neque  tutius  erit  movere  alvum,  quae  si 
modo  nimis  coacta  est,  leniter  mollienda,  ac 
solicitanda  est.  Huxham  quidem  monuit,  se 
expertum  esse,  alvum  nimis  citam  multum 
detrimenti  atque  periculi  intulisse  *  :  idem 
vero  praecepit,  si  ventriculus  cruditate,  nau¬ 
sea,  aliisve  hujusmodi  incommodis  pressus 
fuerit,  vomitum  leniter  moliri,  alvum  sub¬ 
ducere  :  majorem  curam  vero  desiderat  alvus 
fluens,  quae  comprimentibus  medicamentis, 
praecipue  opio,  coercenda  est. 

Proficiunt  plurimum  inordinate  febrienti- 


*  Huxham,  p.  67. 

bus,  cinchona,  angustura,  aliaque  quae  vires 
reficiunt ;  sed  longe  optima  hujus  febris  re¬ 
media  sunt,  valens  opimusque  cibus,  vinum 
gratum  atque  meracius  hoc:  vero  oportet  ita 
assumi,  uti  stomachum  neutiquam  gravetur, 
sed  cum  voluptate  accipiatur,  exque  facili 
concoquatur.  Ac  vinum  eo  dandum  est, 
quo  corporis  vigorem  instauret,  arteriarum 
motus  firmet,  nequaquam  corpus  excitet. 

Prodest  denique  corporis  remissior  exerci¬ 
tatio,  in  rheda,  atque,  si  sustineri  potest,  equo 
vehi;  ubi  febris  jam  inclinaverit,  ambulandum 
ita  est,  uti  lassitudo  aut  fatigatio  minime  in¬ 
feratur.  , 

